**PÕHJA-SAKALA VALLA SULGPALLI MEISTRIVÕISTLUSED 2019**

**I Eesmärk**  
  
Arendada sulgpalli kui suurepärast spordiala kõigi Põhja-Sakala valla elanike hulgas. Populariseerida sportlikke eluviise piirkonna elanike hulgas. Selgitada välja paremad sulgpallimängijad individuaalselt.

**II Aeg ja koht**  
  
Võistlus toimub **7. detsembril** 2019 Võhma spordihoones algusega kell 11.00  
  
**III Osavõtjad**   
  
Valla meistrivõistlustest võivad osa võtta kõik Põhja-Sakala vallast pärit inimesed, siin alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil.

Iga võistleja vastutab oma tervisliku seisundi eest ise.

**IV Võistluste süsteem**  
  
Võistlussüsteem selgub kohapeal. Mängud toimuvad üldjuhul „kolmest parem”. Selgitatakse valla meister naiste ja meeste hulgast.

**V Autasustamine**  
  
Meistrivõistluste parimaid autasustatakse karikad, diplomi ja meenega

**VI Üldist**  
  
Kõik juhendis määratlemata küsimused lahendavad korraldajad kohapeal. Võistluste korraldaja Põhja-Sakala Vallavalitsus.